## Uredba o izvršenju sankcija izrećenih za krivična djela, privredne prijestupe i prekršaje za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

### NN 55/1991 (25.10.1991.), Uredba o izvršenju sankcija izrećenih za krivična djela, privredne prijestupe i prekršaje za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

# PREDSJEDNIK REPUBLIKE HRVATSKE

Na temelju članka 101. stavka 1. Ustava Republike Hrvatske, na prijedlog
Vlade Republike Hrvatske, donosim

## UREDBU

### o izvršenju sankcija izrećenih za krivična djela, privredne prijestupe i prekršaje za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

Članak 1.

Zakon o izvršenju sankcija izrećenih za krivična djela, privredne prijestupe
i prekršaje (u daljnjem tekstu: Zakon) primjenjivat će se i za vrijeme
ratnog stanja ili u slučaju neposredne ugroženosti neovisnosti i jedinstvenosti
Republike ukoliko ovom uredbom nije drukčije određeno.

Članak 2.

Ministar pravosuđa i uprave (u daljnjem tekstu: ministar) može donijeti
odluku o osnivanju odjeljenja okružnih zatvora za područje jednog ili više
općinskih sudova. O takvoj odluci dužan je obavijestiti Vladu Republike
Hrvatske.

Članak 3.

Okružni zatvori i odjeljenja okružnih zatvora osnovani u smislu članka
2. ove uredbe jesu posebni organi uprave pod neposrednim nadzorom Ministarstva
pravosuđa i uprave. Ministar pravosuđa i uprave može prema potrebi određene
poslove neposrednog nadzora nad okružnim zatvorima i njihovim odjeljenjima
prenijeti na predsjednika Okružnog suda.

Članak 4.

U okružnim zatvorima i njihovim odjeljenjima mogu se izdržavati kazne
zatvora čije trajanje prelazi 3 mjeseca.

Članak 5.

Kazneno-popravne ustanove i domovi za preodgoj maloljetnika (u daljnjem
tekstu: ustanove) nastavljaju radom i za vrijeme ratnog stanja ili neposredne
ugroženosti neovisnosti i jedinstvenosti Republike u mirnodopskom sjedištu
a u slučaju potrebe, promjenu sjedišta ustanove naređuje ministar. O promjeni
sjedišta ustanove može odlučiti i ministar obrane ili ministar unutarnjih
poslova, odnosno osobe koje oni ovlaste.

Članak 6.

Ministar može donijeti rješenje o privremenom prestanku rada pojedine
ustanove, ako nema potrebe za njezinim postojanjem. U slučaju iz stavka
1. ovog članka ministar će u istom rješenju odlučiti o rasporedu djelatnika
ustanove, o raspolaganju s objektima i sredstvima za rad kao i o upučivanju
zadržanih osoba lišenih slobode iz te u druge ustanove. O donesenom rješenju
o privremenom prestanku rada ustanove ministar je dužan obavijestiti Vladu
Republike Hrvatske.

Članak 7.

Unutarnju organizaciju i sistematizaciju radnih mjesta u ustanovama
utvrđuje ministar imajući u vidu svrhu izvršenja krivičnlh odnosno prekršajnih
sankclja, kao i zadatke ustanove u odgovarajućim prilikama.

Članak 8.

Ministar postavlja i razrješava dužnosti rukovoditelja ustanove i njihove
pomoćnike. Ostale djelatnike postavlja i razrješava rukovoditelj ustanove.
Rukovoditelj ustanove može donijeti rješenje o razrješenju od dužnosti,
kada djelatnik ne izvršava radne zadatke ili kada se utvrdi da nije podoban
za rad u ustanovi.

Članak 9.

Ukoliko se ukaže potreba ministar može pojedine djelatnike iz jedne
ustanove upućivati i raspoređivati na rad u drugu ustanovu. Ministar može
uputiti na rad na ustanovu i pojedine djelatnike Ministarstva, ako za to
postoji potreba. Na pojedina radna mješta u ustanovi mogu biti postavljene
i osobe koje ne ispunjavaju uvjete u pogledu stručne spreme i starosne
dobi određene zakonom.

Članak 10.

Rukovoditelj ustanove može po potrebi narediti da poslove straže obavljaju
i drugi djelatnici u ustanovi. Ovlaštenje iz stavka 1. ovog članka rukovoditelj
ustanove utvrđuje rješenjem koje služi kao službena iskaznica pripadnIka
straže.

Članak 11.

Pripadnici straže mogu upotrebiti vatreno oružje i kad je potrebno da
se spriječi bijeg osobe pritvorene zbog osnovane sumnje za učinjeno krivično
djelo za koje je zakonom zaprijećena kazna zatvora u trajanju od deset
godina ili više.

Članak 12.

Za teže povrede radne dužnosti i discipline djelatnika na radu u kazneno-popravnim
ustanovama disciplinske mjere izriće u prvom stupnju rukovoditelj ustanove.
Rukovoditelj može za teže povrede radne dužnosti izreći disciplinske mjere
premještaja na druge poslove i zadatke i prestanka radnog odnosa. Protiv
odluke rukovoditelja ustanove iz stavka 1. ovog članka može se u roku od
3 dana izjaviti žalba Disciplinskom sudu pri ustanovi kojeg osniva ministar.
Žalba ne zadržava od izvršenja odluku rukovoditelja ustanove.

Članak l3.

U slučaju neposredne ugroženosti, neovisnosti i jedinstvenosti Republike,
ustanove vrše odgovarajuću klasifikaciju odnosno reklasifikaciju osoba
lišenih slobode i maloljetnika na osnovi kriterija koje propisuje ministar
pravosuđa i uprave.

Članak 14.

Odgojna mjera upućivanja u dom za preodgoj maloljetnika može se provoditi
i u posebnom odjeljenju u sastavu kazneno-popravnog doma i u okružnom zatvoru.

Članak 15.

Mjera pritvora može se izvršavati i u kazneno-popravnom domu o ćemu
odlučuju predsjednik suda nadležnog da sudi u prvom stupnju ili odjeljenju
okružnog zatvora osnovanog pri općinskom sudu.

Članak 16.

Ministar može odrediti da se osobe osuđene za pojedina krivična djela
ili na kaznu lišenja slobode u određenom trajanju uključujući i osobe prema
kojima je primijenjena odgojna mjera upućivanja u dom za preodgoj maloljetnika,
za određeno vrijeme ne upućuju na izdržavanje kazne odnosno odgojne mjere,
a ako su poćele izdržavati kaznu odnosno mjeru da se daljnje izdržavanje
prekine.

Članak 17.

Predsjednik općinskog suda nadležan za upućivanje na izdržavanje krivične
sankcije može osobi osuđenoj na kaznu zatvora ili na kaznu maloljetničkog
zatvora do 3 godine, ili kojoj je izrećena mjera upućivanja u dom za preodgoj
maloljetnika, osim osobama kojima je sankcija izrećena radi krivičnog djela
protiv Republike Hrvatske - napad na ustavno ustrojstvo Republike Hrvatske,
krivičnih djela protiv čovječnosti i međunarodnog prava i bez molbe te
osobe odgoditi izvršenje kazne odnosno odgojne mjere. Prijedlog za odgodu
izvršenja kazne može podnijeti organ uprave nadležan za poslove obrane
i unutarnjih poslova. Ovlaštenje iz stavka 1. ovog članka ima i općinski
sudac za prekršaje u čijoj je nadležnosti upućivanje na izdržavanje kazne
zatvora izrećene u prekršajnom postupku.

Članak 18.

Ako potrebe obrane zahtijevaju, izvršenje pojedinih mjera sigurnosti
izrećenih u krivičnom postupku i zaštitnih mjera izrećenih u prekršajnom
postupku, može biti obustavljeno. Rješenje o obustavi izvršenja sankcija
iz stavka 1. ovog članka donosi, na prijedlog organa nadležnog.za poslove
obrane, predsjednik općinskog suda na čijem području ta osoba ima prebivalište
ili boravište.

Članak 19.

Ako se smještaj osoba lišenih slobode ne može osigurati po uvjetima
predviđenim zakonom, smještaj će se osigurati po najpovoljnijim uvjetima
koje omogućavaju prilike u kojima djeluje ustanova.

Članak 20.

Kada nastale prilike zahtijevaju, kućnim redom mogu se propisati ogranićenja
prava osoba na izdržavanju kazne zatvora i odgojne mjere upućivanja u dom
za preodgoj maloljetnika u pogledu posjeta, primanja pošiljki i dopisivanja,
a mogu se predvidjeti i druge potrebne mjere radi održavanja reda, discipline
i sigurnosti ustanove.

Članak 21.

Odredbe Zakona koje se odnose na korištenje godišnjeg odmora osoba lišenih
slobode neće se primjenjivati.

Članak 22.

Prava osoba na izdržavanju kazne lišenja slobode i maloljetnika u domovima
za preodgoj maloljetnika u pogledu ishrane i odijevanja, utvrđena zakonom,
mogu biti ogranićena u skladu s mogućnostima snabdijevanja u ratu.

Članak 23.

Opće i stručno obrazovanje, razni oblici kulturno-prosvjetnog rada,
sportske igre i fizička kultura organiziraju se zavisno od uvjeta djelovanja
ustanove.

Članak 24.

Kada to sigurnost ustanove zahtijeva kao i radi sprečavanja neprijateljskog
djelovanja ili štetnog utjecaja pojedinaca na ostale osobe, rukovoditelj
ustanove može rješenjem odrediti usamljenje takve osobe na poćetku ili
tokom izdržavanja kazne. Usamljenje može trajati najdulje šest mjeseci
neprekidno.

Članak 25.

Ako interesi obrane to zahtijevaju, izvršenje kazne i odgojne mjere
upućivanja u dom za preodgoj maloljetnika može se pojedinim osobama prekinuti.
Rješenje o prekidu izdržavanja kazne odnosno odgojne mjere donosi ministar.
Prekid traje do završetka rata ili dok to potrebe zahtijevaju, o ćemu odlučuje
ministar.

Članak 26.

Predsjednik općinskog suda može na osnovi prijedloga javnog tužilaštva
ili organa nadležnog za poslove obrane donijeti rješenje o opozivu prekida
izdržavanja kazne ili odgojne mjere u slučajevima predviđenim u zakonu.

Članak 27.

Ministar može osnovati komisije za uvjetni otpust pri pojedinim kazneno-popravnim
ustanovama. Predsjednika, članove i njihove zamjenike imenuje ministar
od predstavnika ustanove u kojoj se sankcija izvršava, te sudaca i javnih
tužilaca, a u komisiju se mogu imenovati i druge osobe.

Članak 28.

Osobe kojima je istekla kazna lišenja slobode ili koja druga sankcija
zavodskog karaktera, ili se na temelju rješenja nadležnog organa trebaju
otpustiti iz ustanove, a uslijed izvanrednih prilika nisu u mogućnosti
da otputuju u mjesto svojeg ranije prebivališta, a podliježu vojnoj obvezi
prijavit će se organu uprave nadležnom za poslove obrane. Za bolesne i
nemoćne osobe, pod uvjetima iz stavka 1. ovog članka, uprava ustanove,
u sporazumu s nadležnim organima uprave, osigurat će smještaj i uvjete
za život dok se na drugačiji način ne riješi pitanje njihovog zbrinjavanja.

Članak 29.

Privredne jedinice i radionice kazneno-popravnih ustanova i domova za
preodgoj maloljetnika posluju u skladu sa svojim planovima obrane koji
moraju biti usaglašeni s planovima obrane općine na čijem se području privredne
jedinice i radionice nalaze.

Članak 30.

Ovlašćuje se ministar da izdaje uputstva i obvezne naputke za provođenje
ove uredbe.

Članak 31.

Ova uredba stupa na snagu danom donošenja.

Evidencijski broj 08

Broj: 1012/91.

Zagreb, 30. rujna 1991.

Predsjednik Republike Hrvatske

**dr. Franjo Tuđman, v. r.**

Uredba, NN 55/1991-1512